Ministerrokaden er nu en realitet. De tre nye ministre har netop hilst på Dronningen.

Den nordjyske politiker Jakob Axel Nielsen er nu officielt den nye Transport- og energiminister. Under stor mediebevågenhed tog Jakob Axel Nielsen, Karen Jespersen og Eva Kjær Hansen turen til Amalienborg. Her sagde Statsminister Anders Fogh Rasmussen (V), at de nye ministre især er udnævnt med henblik på efterårets store opgaver om regeringens energiplan og kvalitetsreformen for den offentlige sektor.